জনাব শামীম আল মামুন, চেয়ারম্যন, সল্লা ইউনিয়ন পরিষদ, বলেন ইউনিয়ন পরিষদের কর্মকান্ড বাস্তবায়নে স্বচ্ছতা ও জবাবদিহিতা নিশ্চিত করার চেষ্টা করছি কিন্তু আমাদের কিছু সীমাবদ্ধতা আছে যেমন” টিআর এর বরাদ্দ যেখানে প্রতি টন এর মুল্য সরকারি হিসাব ছত্রিশ হাজার টাকা সেখানে ইউনিয়ন পরিষদকে বিক্রি করতে হয় বারো/তের হাজার টাকা, তাহলে ইউনিয়ন পরিষদ কি করে জনগনের নিকট স্বচ্ছতা ও জবাবদিহিতা নিশ্চিত করবে । তিনি আরো বলেন “ইউনিয়ন পরিষদের কর্মকান্ড বাস্তবায়নে প্রক্রিয়াগত কিছু ত্রুটি আমাদের আছে তবে কাজগুলো আমরা নিষ্ঠার সাথে বাস্তবায়নের চেষ্টা করছি এবং ভবিষ্যতে প্রক্রিয়াগত ত্রুটিসমুহ দুর করতে এবং আজকের এই অনুষ্ঠানের মাধ্যমে সকলের অংশগ্রহণে প্রস্তুতকৃত কর্মপরিকল্পনা বাস্তবায়নে আমরা সচেষ্ট হবো ।”